Къэбэрдей-Балъкъэрым и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек республикэм и дин лэжьакIуэхэм яхуэзащ
КъБР-м и Правительствэм и Унэм Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек щахуэзащ республикэм щыIэ дин зэгухьэныгъэхэм я лIыкIуэхэм.
Абы хэтащ КъБР-м къегъэщIылIа федеральнэ инспектор нэхъыщхьэ Ткачёв Евгений, КъБР-м и Муслъымэнхэм я дин IуэхущIапIэм и тхьэмадэ Дзасэжь Хьэзраталий, Пятигорск, Черкесск чристэн зэгухьэныгъэм и Налшык округым и пашэ Бобылев Валентин, Кавказ Ищхъэрэ федеральнэ округым и раввин нэхъыщхьэ Шабаев Леви сымэ.
ЗэIущIэм къыщаIэтащ щIалэгъуалэр гъэсэным, зэгурыIуэныгъэ, зэгъунэгъугъэр хъумэным икIи гъэбыдэнымкIэ, идеологие нэпцIхэм сабийхэр демыгъэхьэхыным и лъэныкъуэкIэ социальнэ мыхьэнэ хэха зиIэ жэрдэмхэр, егъэджэныгъэ, лъэпкъ-щэнхабзэ проектхэр гъэзэщIа зэрыхъум пыщIа Iуэхухэр.
Дин лэжьакIуэхэм КъБР-м и унафэщIхэм фIыщIэ хуащIащ сытым дежи гулъытэ яхэлъу къазэрыдэла-жьэм папщIэ икIи Къэбэрдей-Балъкъэрым къыпэ- щыт социально-экономикэ къалэнхэр гъэзэщIэным, цIыхухэм я псэукIэр егъэфIэкIуэным, жылагъуэ-политикэ зэпIэзэрытыныгъэр къызэгъэпэщыным хуэунэтIауэ властым и органхэм сыт и лъэныкъуэкIи зэрадэIэпыкъунур жаIащ.
КъБР-м и Iэтащхьэмрэ Правительствэмрэ я пресс-IуэхущIапIэ.
